हैदराबाद हवाई अड्डे पर जांबिया की महिला से 21 करोड़ की हेरोइन जब्त
हैदराबाद स्थित अतंरराष्ट्रीय हवाई अड्डे पर सोमवार को जांबिया की नागरिक महिला से करीब 3.2 किलोग्राम हेरोइन जब्त की गई। काला बाजार में इस नशीले पदार्थ की कीमत 21 करोड़ रुपये आंकी जा रही है।
हैदराबाद। हैदराबाद स्थित अतंरराष्ट्रीय हवाई अड्डे पर सोमवार को जांबिया की नागरिक महिला से करीब 3.2 किलोग्राम हेरोइन जब्त की गई। काला बाजार में इस नशीले पदार्थ की कीमत 21 करोड़ रुपये आंकी जा रही है। राजस्व खुफिया निदेशालय (डीआरआई) ने यह जानकारी दी।यहां जारी एक बयान के अनुसार डीआरआई अधिकारियों ने जांबिया से जोहानिसबर्ग और दोहा के रास्ते भारत पहुंची महिला की जांच की। बयान के अनुसार महिला के सामान से एक सफेद पाउडर बरामद हुआ, जो जांच में हेरोइन पाया गया।बयान के अनुसार नशीले पदार्थ को जब्त कर लिया गया है और स्वापक औषधि एवं मनप्रभावी पदार्थ अधिनियम 1985 के तहत महिला के खिलाफ मामला दर्ज किया गया है।